రంగాపూర్ (గోవిందరావుపేట)
ఇది మండల కేంద్రమైన గోవిందరావుపేట్ నుండి 3 కి. మీ. దూరం లోను, సమీప పట్టణమైన వరంగల్ నుండి 72 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1271 ఇళ్లతో, 4678 జనాభాతో 1095 హెక్టార్లలో విస్తరించి ఉంది. గ్రామంలో మగవారి సంఖ్య 2319, ఆడవారి సంఖ్య 2359. షెడ్యూల్డ్ కులాల సంఖ్య 1091 కాగా షెడ్యూల్డ్ తెగల సంఖ్య 842. గ్రామం యొక్క జనగణన లొకేషన్ కోడ్ 578027.పిన్ కోడ్: 506344.
రంగాపూర్ (పెబ్బేరు)
ఈ గ్రామవాసియైన జి.భానుప్రకాష్ రెడ్డి హైదరాబాదులోని తార్నాకలోని జాతీయ పొషకాహార సంస్థలో డిప్యూటీ డైరెక్టరుగా పనిచేస్తున్నారు. వంటింట్లో మనం నిత్యం వాడే పసుపు, అల్లం, ఉసిరి, దాల్చినచెక్క, మిరియాలు, వీటిలో చక్కెర వ్యాధి విస్తరణను ఆపే గుణం ఉందని పరిశోధనలు చేయుచున్న శాస్త్రవేత్తల బృందానికి వీరు నాయకత్వం వహించుచున్నారు. ఈ సంస్థలో పనిచేయుచూ జాతీయ స్థాయి గురువు (నేషనల్ మెంటర్ ) గా గుర్తింపు పొందిన ఏకైక శాస్త్రవేత్త వీరు. ఈ సంస్థలోని ఆరుగురు డిప్యూటీ డైరెక్టరులలో వీరు ఒకరు. వీరు అమెరికాలో శిక్షణ పొందినారు, వీరు మొత్తం 85 పరిశోధన పేపర్లు ప్రచురించారు. 8 జాతీయ పురస్కారాలు పొందినారు. వీరి తండ్రి పేరు గీరెడ్డి నాగిరెడ్డి
శ్రీరంగనాయక స్వామి దేవాలయం కారణంగా ఈ గ్రామం పేరు జిల్లా వ్యాప్తంగా పేరుగాంచింది. పెబ్బేరు నుంచి 12 కిలోమీటర్ల దూరంలో ఉన్న ఈ గ్రామంలో 17వ శతాబ్దంలో రాజు రామేశ్వర్ రావు వంశీయులు నిర్మించిన ఆలయం, దాని శిల్పకళా నైపుణ్యం కారణంగా పర్యాటక క్షేత్రంగా ప్రసిద్ధిగాంచింది. ఇది పానుగంటి నదీతీరాన ఉంది.శ్రీ రంగనాయక స్వామి దేవాలయం తమిళనాడులోని శ్రీరంగ క్షేత్రమును పోలియున్నది. శ్రీమాన్ హోసదుర్గ కృష్ణమాచార్యులు తమ 'ఉత్తర రంగ మహాత్మ్యము' అను సంస్కృత గ్రంథములో ఈ క్షేత్రమును ఉత్తర శ్రీరంగముగా అభివర్ణించారు.